**Zápisnica**

zo zasadnutia Rady Združenia pre kariérové poradenstvo a rozvoj kariéry dňa 18.9. 2018 v Bratislave

Program:

1. Týždeň celoživotného poradenstva – 5.- 9. 11. 2018
2. Vízia 2019: „Týždeň kariéry“?
3. VZ ZKPRK
4. Konferencia IAEVG
5. Rozvoj KAPOR cez sociálne podniky, mestá a samosprávy
6. Rôzne

**1. Týždeň celoživotného poradenstva 5.-9.11.2018**

Odborný program:

Regionálne kluby ZKPRK

* Naratívne techniky v kariérovom poradenstve – Lenka Martinkovičová môže zorganizovať 2 kluby (BA a BB), ostatné svojpomocne na rovnakú tému

Propagačný program:

„Na kávu s kariérovým poradcom“

* Realizovať sa bude vo vybraných mestách podľa záujmu miestnych členov. BB a NR vyjadrili záujem (Zuzka G. a Miška P.). Je možnosť osloviť nových členov v Košiciach (UNIPOC) a v Michalovciach (Eva Kováčová)
* V Bratislave sa bude konať ochutnávkový workshop - priestor zabezpečí Štefan v kaviarni Susedia
* Partnermi zostávajú ISTP.sk a kariera.sk
* Je vhodné inovovať grafiku – zadá TŠ

Kariérne dni UMB

* Budú sa konať 23.10.2018 – Miška bude za ZKPRK komunikovať s UMB, Rada zabezpečí dobrovoľníkov na poskytovanie poradenstva

**2. Vízia 2019: „Týždeň kariéry“?**

TŠ predstavil Rade ZKPRK ponuku Tomáša Božika z IT Asociácie Slovenska, ktorý tlmočil záujem zamestnávateľov viac sa na aktivite podieľať. Pre zvýšenie atraktivity a dopadov akcie je podľa ich pohľadu potrebná ale výrazná zmena komunikačného štýlu akcie a väčšie zapojenie zamestnávateľov, resp. lokálnych partnerstiev ZŠ-SŠ-zamestnávateľ. ZKPRK by vedelo tieto partnerstvá podporiť metodicky (manuálom, ako organizovať rôzne aktivity, ktoré by pomáhali kariérovému rozhodovaniu žiakov, a neboli len „náborom“ pre konkrétnu firmu/sektor: exkurzia, deň povolaní, súťaže zručností, mentoring, career talks s rodičmi a zamestnávateľmi).

Zamestnávatelia by vedeli takúto aktivitu podporiť komunikačnou kampaňou, webom. Zároveň by to mohlo byť cielené aj na dospelých, napr. vytvorením nejakého jednoduchého webu s prvkami e-guidance (sponzor: ITAS)

Rada vyjadrila takémuto nápadu nezáväznú podporu (bez hlasovania, resp. formálneho schválenia).

**3. Valné zhromaždenie ZKPRK**

Návrh miesta konania: K.A.B.A. Martin

25.-26.1.2019 alebo 15.-16.2.2019 spojené so Zimnou školou KP

Predbežný program:

Piatok

14:00-16:00 odborný program (workshop Aspekt)

16:00-18:00 VZ

18:00-22:00 „Strategická pitka“ – brainstorming o ďalšom fungovaní ZKPRK

Sobota

8:00 – 15:00 Pokračovanie odborného programu

**4. Konferencia IAEVG**

11.-13.9.2019 Bratislava – EU (preliminary event v Brne)

* Vizuál, logo, web stránka: TŠ oslovil grafika a firmu
* Oslovovacie listy pre MŠ a MPSVR pripraví Štefan Grajcár
* Rada pripravila návrhy podtém konferencie, ktoré budú zaslané fomujúcemu sa vedeckému výboru. Vedecký výbor bude sformovaný v priebehu októbra-novembra (TŠ).
* Zuzka Zahradníková pripraví materiál, čo je potrebné na konferenciu zabezpečiť a pohľadá niekoho so skúsenosťami s organizovaním eventov
* Diskusia o rozdelení práce: ŠG by bol ochotný zabezpečovať komunikáciu, ZZ logistiku v deň eventu. Ďalšie roly sa budú kreovať v priebehu príprav a vyústia do vzniku organizačného výboru s rozdelenými zodpovednosťami.
* Možnosť zistiť možnosť využitia európskej dobrovoľníckej služby (MM)

Nápady na sociálny program konferencie:

* Osloviť VÚC s miestnosťou pre raut, primátora BA (po voľbách v novembri): Miestodržiteľský palác, hradná vináreň, hrad, stará tržnica. Prípadne kontaktovať aj súkromných dodávateľov – Dunajský pivovar-loď (TŠ)
* Do programu dať pivný a vínny festival (napr. prvý večer konferencie)
* Dohodnúť folklórny súbor (ranné vítanie účastníkov)
* Turistický sprievodca po komunistických pamiatkach (LM)

**5. Poskytovanie KAPOR cez sociálne podniky miest a samospráv**

Miška Palgutová pripraví oslovovací list a info-balíček s popisom skúsenosti mesta BB so sociálnym podnikom pracovnej integrácie. ZKPRK osloví v priebehu novembra-decembra 2018 predstaviteľov vybraných slovenských miest so žiadosťou o stretnutie a predstavenie tohto príkladu dobrej praxe.

ŠG pripraví list na oslovenie ZMOS cez p. podpredsedu Muška, ohľadom plánov v oblasti KAPOR.

**5. Rôzne**

1. Príprava vzdelávacích modulov pre projekt QUAL-IM-G: ŠG sa pokúsi modul pripraviť do konca týždňa, ZZ do 23.9.2018. MM zašle draft svojho modulu.
2. Veľtrhy: Gaudeamus zabezpečuje ZG, JobSpott Paula Pastierová
3. QUAL-IM-G: verzia štandardu kvality s popisom je pripomienkovaná členmi Rady a bude rozoslaná členom na PK a na začiatku októbra aj zverejnená a zaslaná na externé PK. Zároveň s dokumentom pôjde aj výzva pre účasť na pilotnom testovaní.

Zapísali: Zuzka Gališinová a Tomáš Šprlák

Bratislava, 19.9.2018